**MIZO |AWNG ZIRTIRTUTE INTUAITHARNA**

**THUPUI 1-NA : Mizo |awng Zirtir dan Chungchang**

* ***R. Lallianzuala***

Tun \uma kan Intuaitharnaa hian |hen khatna hi Pawl hniam lam – Pawl I a\anga Pawl VIII thlenga Mizo Subject Zirtirtute pual bik a ni dâwn a. Mizo Subject hi tun hma chuan subject awl ber, a tua te pawhin an zirtir theih mai tura ngaih kha a ni a. A nihna takah chuan subject uluk ngai ber a ni zâwk. Chuvangin kum tluana Trainng Institute-a an inzirtir tlauh tlauh ang kha ni khat lekah kan sawi kim sêng dâwn lo tih hre reng chungin kan chhawr \angkai theih tur tâwk kan han thlang chhuak a ni.

Zirtirtute hi intuai thar fo ngai kan ni. Zirtirtu tan Zir tawp ni a awm lo, Thawh \an ni leh Thawh leh ni a ni reng mai a ni tih hian bul han \an ta ila. Zirtir hna hi hna nuam, hna hlimawm leh hna tuiawm ber a ni tih ka’n sawi uar teh ang. He hna hi Pathianin ka rawngbawlna atana min pêk a ni a, phûr takin ka’n thawk teh ang. Kum a lo vei ang a, kum sawm a lo liam ang a, ka zirtir chhuahte zingah mi hlawhtling an lo chhuak ta sap sap mai tih han hmuh tluka hlimawm hi a tam lo asin.

Mizo |awng zirtirtu kan nih chuan engte nge kan zirlaite kan zirtir chhuah tak ang tih hi i han inhriattir thar leh teh ang aw. Dr. Lalliani Ralte, kum engemaw zât B.Ed (leh a chung lam) zirtirtu chuan hetiang hian |awng Zirtirtuin a hriat reng tur (Objective of Teaching Language) a sawi.

|awng zirtirnain a tum ber chu zirtu chu mi dangte hnena a sawi duh ang ang chiang taka sawi thei tur leh mi dangte thil sawi hrethiam tura zirna pêk a ni a. Chutiang tihtir thei tur chuan hêng a hnuaia kawng sawmpali-ah hian awmze nei taka kaihhruai tur an ni.

1. *Dik taka \awng leh \awng hman dik* : Naupangte chu dik taka \awng chîng tur leh \awngkam dik hman chîng \hang tura zirtir tur a ni a. Naupang \awng thiam \ha lo chu a thusawi hriat theih ve tho mah se, a \awngkam hman dan chu a dik lo fo \hin. Dik taka \awng thiamtir chu \awng zirtirna hian a tum a ni. |awng ran dan leh muan dan tâwk chauh thiamtir a pawimawh a ni.
2. *|awngkam mawi leh thlum hman thiamtir* : |awng hman rêng rêng chu a mâmin a nalh tur a ni a. |awngkam uchuak leh bawlhhlawh rawngkai te, \awng lêr leh dik lo a tel tur a ni lova. A hun leh a hmun azira \awngkam hman dan leh hman turte hriattir a tum tur a ni.
3. *Lam dan dika lam thiamtir* : |awng lam dan chu a dik fo tur a ni a. |awng zirtirtu leh \awng zir fo siin lam dan dik lova a lam chuan \awng zirtirna hian a tum a la \helh tihna a ni.
4. *Thumal leh \awngkauchheh hman dik* : Thumal leh \awngkauchhehte a hmanna tur dik taka hman thiamtir hi thil \ul tak a ni a. Thu sawi leh ziak rêng rêng hian mawina, ngaihnobeina a neih ve a ngai a. Hemi ti thei tur chuan thumal leh \awngkauchheh a hun leh a hmun taka hman thiam fo a ngai a. Chuvangin \awng zirtirna hian helam pang hi a hawi tur a ni.
5. *Ngaihthlâk thiamtir :* Naupangten ngaihthlâk dan an thiam nan hmaichhana inbiakna \awngkam te, zirtirtu thusawi te, TV leh Radio leh aurinna a\anga thu sawi te an ngaithlâk thiam nan zirtir tur an ni.
6. *Lehkha chhiar dan dik thiamtir :* A thu leh hla azira ngaihnawm taka lehkha chhiar an thiam nan kan zirtir tur a ni. Chhiar rîk danah hian lam uar tur leh lam zawih tur te, lam sàn leh lam hniàm dan te (Intonation & Stress) naupangten an thiam nan kan zirtir tur a ni.
7. *Lehkha ziak dan dik an thiam nan :* Kut ziak mawi leh dik, hawrawp intiat tlâng, a àwn dan leh emaw a ngìl dan emaw inang tlâng a *line* zauzâwng tâwk chauh leh paragraph \hen dan te, ziak zawm tur leh zawm loh tur te leh thu phuah dan mawite an thiam nan kan zirtir tur a ni.
8. Thumal thar leh thumal harsate a awmzia an hriatbelh zel nan an hman thiam ve nan kan zirtir tur a ni..
9. Mizo \awnga literature \ha an hriata, an ngaihhluta, an phuah ve thiam nan te, an vawnhima, an tihhmasawn zel nan kan zirtir tur a ni.
10. Hnam nun ziarang (Culture) an hriata, an ngaihsana, an vawnhim zel nan leh an hlan chhàwn zel theih nan kan zirtir tur a ni.
11. An rilru, an ngaihtuahna leh finna ti\hanga, tihmasâwn zêl turin kan zirtir tur a ni.
12. An zirlai a\anga nun dan kawng dik leh hriat tur pawimawh rêng rêng an hriata, an nuna an lâkluha an zawm ve nan kan zirtir tur a ni.
13. Mizo \awng an ngaihhluta, mahni nihna dik (self-identity) an vawnhim nan kan zirtir tur a ni.
14. Khua leh tui \ha, mi \angkai, mi puitling an lo nih theih nan kan zirtir tur a ni. (**Mizo |awng Zirtir Dan,** 1991, Reprint 2006 p. 9-11)

Mizo subject kan zirtir hian, kan hre sâ emaw hre sâ lo emaw, thil pathum kan zirtir nghâl a ni. Chungte chu grammar, literature leh \awng (language) te an ni. Hemi tichiang tur hian entirna pakhat ka’n sawi ang a. Syllabus chhûnga awm chu a ni chiah lo awm e. Lalruali hla phuah “Aw, min hruai la, awm min kai rawh” tih hla hi classroom-ah zirtir ta ila. A hla kan han chhiar chhuak a, zirlaite kan han chhiarpui a, zirtirtu tel lovin anmahniin kan han chhiartir ta a. A hla thunawn tlar hnihnaah chuan “Khawngaih **thahrui**, ka ngai em che” tih kan han thleng ta a. Engtin nge thahrui tih lai hi kan lam rîk tâk ang? Grammar-ah Case kan hre vek lo maithei, hriat sa tluk chu a awm lo va. Nominative Case, Objective Case, Possessive Case leh **Vocative Case** tih te hre sa thlip thlep mah suh ila, Vocative case thumal reng reng chu kan lamrikin a kuãi thla ngei ngei tur a ni. Hei hi classroom-ah chang lo, khawhar inah leh Biak ina hla hriltu zawng zawng pawhin kan hriat, kan thiamtir vek a ngai êm êm a ni. Rokunga Krismas hla lãr tak “Bethlehem mual tlaitla êngah” tih hla chang thumna tlar thumnaah chuan

“Aw Eng, chho la….” tih kan hmu. Heta **eng** hi Kohna, Vocative case a ni a. Chuvangin, he hlaa **eng** hi kan lamin, kan chhamin, a ri a kuãi chho tur a ni lo va, a kuai chhuk tur a ni thung. Hetiang zêl hian hla thu lam rik dan dik chu zirtirtu chuan kan thiam zêl a \ul ta a ni.

A dang lehah chuan |awng zirtirtu-in a hriat ngei ngei tur - |awng zir thiamna bulpui pali (Four basic skills) an tih \hinte chu Ngaihthlâk (listening), Sawichhuah (speaking), Chhiar (reading) leh ziah (writing) te an ni. Hei hi chu ka sawi zau zui tawh lo mai ang. Kan Intuaitharna hun hmangtu zawng zawngte hnena ngenngâwl taka ka han chah duh che u chu Mizo \awng zirtir dan tur chungchâng lehkhabu lo chhiar zau zui zel teh u tih hi a ni.

Chutianga han chhiar mai tur lehkhabu \henkhat hming, a buatsaihtute leh chhut khatna chhut kum den den i’n ziak tlar teh ang.

1. Mizo |awng Zirtir Dan - Dr. Lalliani Ralte (1991)
2. Zo\awng hman dan dik - Rozama Chawngthu (2000)
3. Mizo |awng Chîkna - Ralluaii Chhangte ((2000)
4. Mizo |awng Chhuina - C. Chhuanvawra (2012)
5. Mizo |awng Zirna - Vanlalngaia (2013)
6. Mizo |awng i hmang dik leh ang u - Isaac Zoliana (2016)
7. Mizo |awng Grammar & Composition - Lalzarzova Khiangte (2016)
8. Mizo |awng Ziak Dan - BCM Publication Board (2017)
9. Mizo |awng Grammar - PC Thangzikpuia (2019)
10. Duhlian |awng Mizo |awng - C. Lalhluna (2020)
11. Mizo |awng Thukhawchang Bu Khatna - PC Thangzikpuia (2021)
12. Pathian min pek Mizo |awng - Isaac Zoliana (2021)
13. Mizo |awng Ri Ziarang - Dr. Laltleipuii (2021)
14. Mizo |awng \hat biknate - C. Lalzova (2021)
15. Mizo |awng Inhnialnate - Rozama Chawngthu (2022)
16. Mizo |awng leh a chhehvel thil hluite - C. Lalzova (2023).

Sawihona hun zalen, zawhna leh chhanna hun thâwl kan neih theih nan heti chinah hian ka tawp phawt mai ang e. Ka lawm e.

(He thu hi Lunglei District huam chhunga Elementary School Classes 1 – VIII a Mizo Subject Zirtirtute Intuaitharna Samagra Shiksha Lungleiin Education Complex, Electric Veng Lunglei-a a buatsaihah, August 13,2024-a chhiar chhuah a ni)